Toshkentning Chilonzor tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Ma’lum qilinishicha, 25 yanvar kuni soat 14:30larda Chilonzor tumani 9-daha 24-uyda yashovchi, 215-sonli ixtisoslashtirilgan maktabgacha ta’lim muassasasining xo‘jalik ishlari bo‘yicha mudirasi, 1984 yilda tug‘ilgan D.S. ish joyida o‘zaro janjal oqibatida tanishi, Uchtepa tumanida yashovchi, B.I.ning qorin qismiga pichoq bilan urib jarohat yetkazgan. Natijada B.I. kasalxonaga yotqizilgan. D.S. ushlangan.